Rijeka, 13. travnja 2021.g.

**POZIV NA KONFERENCIJU ZA MEDIJE**

**NAJAVA ONLINE DANA SUSJEDSTVA MRKOPALJ EPK**

**U srijedu, 14. travnja 2021.g. u 11.00 sati u Exportu na Delti održat će se konferencija za medije na kojoj će biti najavljen online dan susjedstva Mrkopalj, jednog od 27 susjedstava Europske prijestolnice kulture, pod nazivom Muzej zime.**

**Na konferenciji za medije govorit će:**

* **Sonja Šišić**, pročelnica Upravnog odjela za kulturu, sport i tehničku kulturu PGŽ
* **Irena Kregar Šegota**, direktorica RIJEKE 2020
* **Goranka Tuhtan,** voditeljica tima susjedstva Mrkopalj
* **Nada Glad,** novinarka, članica tima susjedstva Mrkopalj
* **Tajči Čekada**, umjetnica

**Online dan susjedstva Mrkopalj EPK bit će održan u četvrtak, 15. travnja.**

U sklopu programa održavat će se Zoom susret i panel „**Škola mira Mrkopalj – jučer, danas, sutra“**, u kojem će se tražiti odgovor na pitanje 'gdje smo sada' u iskoraku obnove tog jedinstvenog i originalnog projekta Mrkoplja iz vremena novije povijesti. Također, bit će riječi o bitci za mir na svim razinama, među svim ljudima te o 10. godišnjici smrti zagovornika i pokretača Škole mira profesora Franje Starčevića.   
U programu sudjeluju načelnik Općine Mrkopalj Josip Brozović, prof. psihologije Renata Lisac, redateljica i producentica Morana Ikić Komljenović, novinarka i autorica knjige „Goranski MIR-ovi“ Nada Glad, pročelnica Upravnog odjela za socijalnu politiku i mlade PGŽ Dragica Marač, Valentina Otmačić, dr. društvenih znanosti mira i sukoba, zatim Marin Tuhtan operni pjevač i član Udruge Dijamant klasika Rijeka te mrkopaljski osnovci i Europsko susjedstvo – Urban Gorillas (Nikozija, Cipar)

Također u četvrtak, na Facebook stranici TIC Mrkopalj moći će se poslušati **premijera himne mira „Angels of Peace“** te pogledatiulomak europskog projekta Centriphery ***The landscape of absence / Krajolik odsutnosti* + *Mrkopalj 360*°** – izložba Tajči Čekada i umjetničkog kolektiva Hoge Fronten u suradnji s mještanima Mrkoplja.

Na istom će mjestu biti predstavljen i Muzej zime, kroztri emisije **“Ž'rjaovka“** autora Davora Grgurića, koje donose mnoge teme tipične za Mrkopalj, a o kojima na interesantan način priča gđa. Anka Cuculić.

Unaprijed zahvaljujem na dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42